เปิดฟังเก็บภาษีที่ดินอีกรอบ
คลังเตรียมเปิดรับฟังความคิดเห็น "ภาษีที่ดินและสิ่งปลูกสร้าง" รอบใหม่วันที่ 19 ธ.ค. ช่วย ผู้ประกอบการเอสเอ็มอีจ่ายภาษี 25%
2 ธ.ค. 2560

คลังเตรียมเปิดรับฟังความคิดเห็น "ภาษีที่ดินและสิ่งปลูกสร้าง" รอบใหม่วันที่ 19 ธ.ค. ช่วย ผู้ประกอบการเอสเอ็มอีจ่ายภาษี 25%นายวิสุทธิ์ ศรีสุพรรณ รมช.คลัง เปิดเผยถึงความคืบหน้าการจัดทำร่างพระราชบัญญัติ (พ.ร.บ.) ภาษีที่ดินและสิ่งปลูกสร้าง ว่า ในวันที่ 19 ธ.ค. 2560 จะมีการเปิดรับฟังความคิดเห็นอีกรอบ หลังจากมีการหารือร่วมกับหลายฝ่ายที่เกี่ยวข้องทั้งภาคเอกชน ประชาชน และส่วนราชการต่างๆ ไปแล้ว เนื่องจากยังมีข้อสังเกตจากหลายส่วนที่ต้องเร่งชี้แจงเพื่อทำความเข้าใจก่อนมีการประกาศใช้กฎหมายอย่างเป็นทางการ เพื่อให้ไช้ได้ทันตามเป้าหมายในปี 2562ทั้งนี้ ยังมีที่ดินที่ต้องหาความชัดเจน เช่น ที่ดินที่เป็นสนามกอล์ฟ สวนสนุก หรือสวนสัตว์ ว่าจะเก็บภาษีอย่างไรให้เกิดความเป็นธรรมกับทุกฝ่ายนายวิสุทธิ์ กล่าวว่า ขณะที่กรรมาธิการยังยืนในส่วนของการยกเว้นภาษีสำหรับ ที่อยู่อาศัยลดลงมาเหลือ 20 ล้านบาท จากเดิม 50 ล้านบาท ขณะที่ข้อสังเกตเรื่องที่อยู่อาศัยหลังที่ 2 นั้น เบื้องต้น ที่ประชุมกรรมาธิการเสนอจะให้ลดอัตราภาษีที่จัดเก็บลงมามากๆ เช่น อาจจะเหลือ 0.02% เพื่อไม่ให้เป็นภาระกับเจ้าของที่อยู่อาศัยมากเกินไป เช่น หากที่อยู่อาศัยหลังที่ 2 ราคา 10 ล้านบาท เจ้าของก็จะมีภาระภาษีสำหรับส่วนนี้ที่ 2,000 บาท/ปี น่าจะอยู่ในระดับที่รับได้และไม่เป็นภาระมากเกินไปนอกจากนี้ ในส่วนของที่ดินเชิงพาณิชย์ ส่วนใหญ่เป็นผู้ประกอบการเอสเอ็มอีพิจารณาภาระภาษีจะต้องไม่ส่งผลกระทบต่อการดำเนินกิจการ จะต้องมีมาตรการบรรเทา เช่น ผู้ประกอบการเอสเอ็มอีจะเสียภาษีส่วนที่เพิ่มขึ้นเพียง 25% และทยอยปรับเพิ่มขึ้นปีละ 25%"ภาษีที่ดินและสิ่งปลูกสร้างที่กำลังดำเนินการอยู่นี้ไม่ใช่กฎหมายภาษีใหม่ แต่เป็นการปรับปรุงจากกฎหมายเดิมที่ใช้อยู่ คือ ภาษีโรงเรือนและภาษีบำรุง ท้องที่ ซึ่งใช้กันมานานแล้ว ดังนั้นอัตราภาษีที่เก็บจึงจะไม่แตกต่างจากเดิมจนกลายเป็นภาระของประชาชน" นายวิสุทธิ์ กล่าวสำหรับอัตราเพดานภาษีที่รัฐบาลเสนอให้ สนช.พิจารณา แบ่งเป็น 4 ประเภท ได้แก่ ประเภทที่ 1 ที่ดินเพื่อการเกษตรมีเพดานภาษี 0.2% และให้เว้นเก็บภาษีที่ดินมูลค่าไม่เกิน 50 ล้านบาท ส่วนที่ดินมูลค่า 50-100 ล้านบาท เก็บภาษี 0.05% และมูลค่าเกิน 100 ล้านบาท เก็บ 0.10%ประเภทที่ 2 เป็นที่ดินเพื่ออยู่อาศัยเพดานภาษี 0.5% เว้นภาษีบ้านหลังแรกมูลค่าไม่เกิน 50 ล้านบาท บ้าน 50-100 ล้านบาท เก็บภาษี 0.05% และเกิน 100 ล้านบาท เก็บ 0.10% สำหรับบ้านหลังที่ 2 มูลค่าไม่เกิน 50 ล้านบาท เก็บภาษี 0.03% บ้าน 50-100 ล้านบาท เก็บภาษี 0.05% ประเภทที่ 3 ที่ดินเพื่อการพาณิชย์ และประเภทที่ 4 ที่ดินว่างเปล่า กำหนดเพดานภาษีไม่เกิน 2% โดยมูลค่าไม่เกิน 20 ล้านบาท เสียภาษี 0.3%